b'\n_START_ARTICLE_\nEsrum kanal\n_START_PARAGRAPH_\nEsrum kanal l\xc3\xb8per fra Esrum S\xc3\xb8 via Esrum og Sn\xc3\xa6vret skov til Dronningm\xc3\xb8lle. Kanalen, som var 9 km lang, 9 meter bred og 1 1/2 meter dyp, ble utgravd med spade og trilleb\xc3\xa5r av arbeidsfanger, b\xc3\xb8nder og soldater. Langs kanalen var det plantet frukttr\xc3\xa6r til stor glede for de lokale._NEWLINE_Kanalen ble p\xc3\xa5 1800-tallet brukt til pramfart med vedtransport fra Gribskov til Dronningm\xc3\xb8lle ved Kattegatkysten, hvorfra veden ble fraktet til K\xc3\xb8benhavn._NEWLINE_Veden ble lesset p\xc3\xa5 hestetrukne prammer og ledet langs kanalen fra Esrum S\xc3\xb8 til V\xc3\xa6ltningen i Sn\xc3\xa6vret skov, hvor det ble omlastet._NEWLINE_P\xc3\xa5 grunn av h\xc3\xb8ydeforskjellen ble V\xc3\xa6ltningen bygget i midten av Sn\xc3\xa6vretskogen. Der ender den brede kanalen i et avlangt basseng, hvis ene sides lave bredde fortsetter i en skr\xc3\xa5ning ned mot det videre vannl\xc3\xb8pet. S\xc3\xa5ledes kunne vanndybden bebeholdes, og t\xc3\xb8mmeret skulle enkelt veltes oppe fra det ene vannl\xc3\xb8pet og ned til det neste._NEWLINE_Der finnes en offentlig gangsti langs kanalen fra Esrum S\xc3\xb8 til Esrum, likesom man kan gjenfinne kanalen i Sn\xc3\xa6vretskogen. Der finnes ogs\xc3\xa5 rester av en kruttm\xc3\xb8lle og andre m\xc3\xb8ller, som ble drevet av vann fra kanalen._NEWLINE_Kanalen var i bruk fra 1805 inntil 1873, hvorp\xc3\xa5 den ble avl\xc3\xb8st av Gribskovbanen.'